REPUBLIKA HRVATSKA

OSNOVNA ŠKOLA STOJA

 P U L A

Tel-fax. 386-685,tel.386-684, faks: 382-151

E-mail: ured@os-stoja-pu.skole.hr

Klasa: 602-02/20-10/02

Urbroj: 2168/01-55-62-20-01

Pula, 15. rujna 2020.

I Z V J E Š Ć E O R A D U Š K O L E

šk. god. 2019./2020.

0. OSNOVNI PODACI

0.1. Osnovni podaci o školi

 Osnovna škola Stoja, Pula, Brijunska 5

 tel.052 386-685 tel./fax: 052 386-684

 E-mail: ured@os-stoja-pu.skole.hr

 Ravnatelj: Zdenka Perović, prof.

 Tajnik: Maja Legović, mag. iur.

 Pedagog: Matea Bileta, mag. paed.

 Psiholog: Jeannette Glivarec, prof.

 Edukacijski rehabilitator - socijalni pedagog: Emina Laštrić, prof.

 Knjižničar: Amadea Draguzet, diplomirani bibliotekar

 Osnovna škola Stoja nema područnih razrednih odjela.

**1.** **ORGANIZACIJA RADA**

Nastava u nižim i višim razredima (18 razrednih odjela) bila je organizirana u jutarnjoj smjeni. Nastava počinje u 8 sati. U poslijepodnevnim satima odvija se izborna nastava, izvannastavne aktivnosti i drugi odgojno- obrazovni rad. Škola se zatvara u 20 sati.

 U školi je organiziran produženi boravak za učenike nižih razreda čiji roditelji rade. Za 64 učenika odobrene su dvije grupe od prvog do četvrtog razreda. Rad učitelja u PB financira grad Pula, a roditelji uplaćuju subvenciju od 120 kn mjesečno tijekom 10 mjeseci, dok cijena ručka iznosi 20 kn po danu, a cijena školske marende 8 kn po danu. Ciljevi i zadaci odgojno obrazovnog rada i organiziranog slobodnog vremena ostvarili su se u skladu s planiranim aktivnostima propisanim Nacionalnim okvirnim kurikulumom i Školskim kurikulumom.

Nastava u školskoj godini 2019./2020. započela je 9. rujna 2019. godine, a završila je zbog nadoknade nastavne godine 26. lipnja 2020. godine. U tijeku školske godine ostvareno je 178 radnih dana, a od toga 178 nastavnih dana.

Ova nastavna godina bila je neuobičajena i puna izazova obzirom da je bila popraćena štrajkom učitelja, a kasnije i pojavom epidemije COVID 19 zbog koje se nastava održavala on-line najprije za sve učenike, a od 25.5.2020. učenicima razredne nastave omogućava se nastava u školi. Učenici predmetne nastave su nastavnu godinu završili on-line nastavom.

**2.**  **UVJETI RADA**

2.1. Uvjeti rada su djelomično zadovoljavajući. Multifunkcionalni prostor škola koristi za potrebe produženog boravka. Nedostaje nam specijalizirana učionica u kojoj bi se kvalitetnije odvijala nastava Tehničke kulture. Škola koristi trećinu trodijelne sportske dvorane kao i vanjske terene za realizaciju nastave TZK-a na kojima nastavu imaju učenici Srednje škole za ugostiteljstvo, turizam i trgovinu i Košarkaški klub Stoja. Nastava TZK-a za učenike razredne nastave još uvijek nije u potpunosti kvalitetno zastupljena jer nedostaje termina za održavanje nastave u dvorani. O tom problemu je više puta raspravljano na Školskom odboru, a upoznat je i Upravni odjel za društvene djelatnosti. Zaključeno je da bi se rješenje dobilo pretvaranjem prostora za sprave u pomoćni prostor za nastavu TZK-a razredne nastave ali problem još nije riješen.

Uvjeti za rad u dvorani u proljetnom i ljetnom periodu su otežani zbog nedostatka ventilacije, a završnu školsku priredbu gotovo je nemoguće održati.

Prostor školske knjižnice, koji nije bio u skladu s pedagoškim standardom i kojemu je nedostajao prostor čitaonice da bi učenici i učitelji kvalitetnije provodili slobodno vrijeme, obnovljen je i uređen sredstvima koje je osigurao osnivač, Grad Pula. Prošireni prostor školske knjižnice potrebno je opremiti novim policama za knjige kao i zamijeniti dio stare knjižne građe novim naslovima koji nedostaju učenicima da bi kvalitetno pratili program školske lektire kao i stručnom literaturom za učitelje i stručne suradnike koji bi obogatili knjižni fond škole.

U školskoj knjižnici ove je školske godine od zakasnina nabavljeno 55 komada knjiga.

Za učenike škole osigurana je školska marenda u školskoj blagovaonici koja je prostorno premalena da bi učenici u njoj mogli kvalitetno konzumirati svoj obrok.

2.2.Za sve učenike Škole iz državnog proračuna osiguran je novac za nabavu udžbenika koje će učenici na kraju nastavne godine vraćati prema uputama MZO-a.

2.3.Ulaskom u Projekt e-škole u školi je osiguran bežični Internet u svakoj učionici te je dobivena oprema za učitelje predmetne i razredne nastave (tableti), a za učitelje STEM predmeta osigurana su hibridna računala s ciljem podizanja kvalitete rada i nastavnog procesa. Dvije STEM učionice (učionica matematike i kemije i fizike) opremljene su s pametnim ekranima kako bi se učenicima na kvalitetan i suvremen način približili STEM predmeti (matematika, kemija, biologija i fizika). Posjetom nastavi, a i kroz razgovor s učiteljima potvrđeno je svakodnevno korištenje pametnih ekrana u nastavi kemije i fizike.

U školi su nabavljene još dvije pametne ploče koje su osigurale suvremeniji pristup poučavanja, a koje se koriste u nastavi hrvatskog i talijanskog jezika. Dobivena je donacija tvrtke Calucem za nabavu pametne ploče za potrebe engleskog jezika.

2.4. Škola raspolaže znatnom opremom za realizaciju nastavnog plana i programa, ali je dio te opreme zastario.

Škola ima učionicu za informatike s 25 računala za učenike i jednim za učitelja, a od toga bi trebalo 6 računala zamijeniti novim.

S obzirom na uvođenje informatike kao obaveznog predmeta u 5. i 6. razredima u školskoj godini 2019./20. ova situacija postaje još teža, a nedostaje još jedna učionica informatike za potrebe održavanja nastave u razrednoj nastavi.

Tijekom ljetnog odmora nabavljeno je 10 novih računala i monitora kao i tipkovnica za potrebe nastave informatike.

**3.**  **ŠKOLSKA EKOLOGIJA – HIGIJENSKO- TEHNIČKI UVJETI RADA**

3.1. U školi postoji centralno grijanje na lož ulje. Kotlovnica se redovito održava. Stari kotao zamijenjen je novim što doprinosi uštedi potrošnje goriva za potrebe grijanja škole. Tijekom ljetnog odmora zamijenjeni su ventili i prigušnice na radijatorima, a na pojedinim radijatorima zamijenjeni su ozračni pipci te je stavljena termoizolacija na vanjskim zidovima prizemlja i prvog kata škole.

 Nastojimo odgojno djelovati educiranjem učenika o potrebi održavanja higijene ruku kao i osobne higijene.

 3.2

Škola u suradnji sa gradom Pula, Upravnim odjelom za društvene djelatnosti nastoji svake godine poboljšati tehničke uvjete rada te osigurati učiteljima i učenicima ugodnije i kvalitetnije radno ozračje, a samim time i kvalitetniji nastavni proces.

Zamijenjen je stari dotrajali alarmni sustav novim kojim se povećava sigurnost prostora škole.

Tijekom ljetnog odmora realiziran je kapitalni projekt grada Pule, obnova fasade školske zgrade te zamjena drvene stolarije na svim prozorima i vratima plastificiranom stolarijom.

Svi učitelji škole rade na podizanju svijesti o ekologiji i zdravom okolišu, stoga smo se i ove godine uključili u akciju sakupljanja starog papira i pravilnom odlaganju otpada u organizaciji Socijalne zadruge te smo na taj način pomogli onima kojima je pomoć potrebna.

Svake godine ulažemo u eko prostor školskog dvorišta koji se obnavlja mediteranskim biljem i stablima. Učenici PN i RN škole uređuju prostor školskog mediteranskog vrta i učestvuju u akcijama nabave novog bilja.

 Nabavljeni su kompleti stolova i klupa za potrebe učenika predmetne i razredne nastave kako bi kvalitetnije provodili velike odmore i konzumirali školsku marendu.

Radi sigurnosti i zaštite učenika i školskog prostora, ograđeno je školsko dvorište i postavljen novi sustav video nadzora koji će osim unutarnjih prostora škole nadzirati i velik dio školskog dvorišta.

3.3. O estetskom uređenju škole brine učiteljica likovne kulture s učenicima, kao i učiteljice razredne nastave.

**4.**  **ODGOJNO-OBRAZOVNI DJELATNICI**

4.1.U ovoj školskoj godini svi su nastavni predmeti bili stručno zastupljeni

Veliki broj djelatnika pored redovitog stručnog usavršavanja u svojim predmetima koje je dijelom bilo otkazano zbog epidemioloških prilika, ove je godine sudjelovao na webinarima u organizaciji Carneta kako bi se upoznao s novim alatima kojima bi se koristili u provođenju nastave na daljinu.

Uključili smo se i u projekt ,, Zajedno do znanja 2,, za integraciju učenika s teškoćama u razvoju u Istarskoj županiji, i osigurali 2 pomoćnika u nastavi učenicima s teškoćama u razvoju.

U školi je 12 učitelja i stručnih suradnika radilo manje od punog radnog vremena, 10 je drugi dio norme popunjavao u drugim školama.

4.2 U odgojno obrazovni proces u školi uključene su i 2 učiteljice RN u rad s učenicima produženog boravka.

**5.** **UČENICI**

5.1. U školskoj 2019./2020. godini u Osnovnoj školi Stoja nastava je bila organizirana u 18 razrednih odjela, 9 odjela razredne nastave i 9 odjela predmetne nastave s ukupno 367 učenika. Školsku godinu je uspješno završilo 175 učenika razredne nastave i 192 učenika predmetne nastave, sveukupno 367 učenika.

5.2. U razrednoj nastavi je školsku godinu s odličnim uspjehom završilo 154 učenika, s vrlo dobrim uspjehom 17 učenika te s dobrim uspjehom 4 učenika.

U predmetnoj nastavi je školsku godinu s odličnim uspjehom završilo 99 učenika, s vrlo dobrim uspjehom 65 učenika, s dobrim uspjehom 26 učenika te s dovoljnim uspjehom 1 učenik.

Sveukupno, školsku godinu je s odličnim uspjehom završilo 253 učenika – 69%, s vrlo dobrim uspjehom 82 učenika – 22%, s dobrim uspjehom 30 učenika - 8% te s dovoljnim uspjehom 1 učenik – 0,3%.

5.3. Na dopunski rad na kraju nastavne godine nije upućen ni jedan učenik, a time ni na popravni ispit.

5.4. Na kraju nastavne godine pohvaljeno je 153 učenika, 100 učenika razredne nastave i 54 učenika predmetne nastave. Osim pohvaljenih učenika, nagrađeno je i 12 učenika osmog razreda za odličan uspjeh tijekom cijelog osnovnog obrazovanja.

5.5. Učenici su opravdano izostali 14 915 sati – 41 sat po učeniku, a neopravdano 215 sati – 0,59 sati po učeniku. Učenici su ukupno izostali 15 130, a to prosječno po učeniku iznosi 41 sat.

5.6. Tijekom školske godine sveukupno je izrečeno 15 opomena i 8 ukora prema Pravilniku o kriterijima za izricanje pedagoških mjera. Navedene mjere izrečene su učenicima od 5. do 8. razreda.

Uzorno vladanje ima 311 učenika, dobro vladanje 51 učenik, a loše vladanje 5 učenika.

5.7. Suradnja s roditeljima je bila zadovoljavajuća. Roditelje koji nisu dolazili u školu na informacije i roditeljske sastanke pozivali smo pismenim putem.

5.8. Neprihvatljivo ponašanje učenika rješavali smo prema Pravilniku o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog

kršenja tih prava nadležnim tijelima te Protokolu o postupanju u slučaju nasilja među djecom i mladima, a sve u suradnji s roditeljima, s Centrom za socijalnu skrb Pula i MUP-om Pula.

5.9. Škola je učenicima ponudila i sudjelovanje u različitim izvanškolskim aktivnostima u koje je bio uključen različit broj učenika u odnosu na početak i kraj školske godine.

 **6.**  **OSTVARENO PLANIRANJE I PROGRAMIRANJE**

6.1.Prema Godišnjem planu i programu u redovitoj nastavi kao i u izbornoj nastavi nije bilo većih odstupanja. Fond sati iz svih predmeta u potpunosti je ostvaren. Predviđeni program je realiziran u cijelosti iako na posve drugačiji način jer se nastava održavala na daljinu.

6.2.Projekti uvršteni u Godišnjem planu i programu djelomično su realizirani zbog novonastale situacije s epidemijom COVID 19.

Projektni dan pod nazivom ,,Cijela škola eko patrola'', s voditeljicama Sašom Bertanjoli Marku i Snježanom Percan u kojem su sa svojim digitalnim sadržajima sudjelovali svi učenici škole, realiziran je i objavljen na stranicama škole, a u tome nam je pomogla dr. sc. Lara Jurković sa svojom prezentacijom ,,Znanstveni prozor u zaštiti mora,,.

6.3.Realizacija Školskog kurikuluma, koja se odnosi na izvan učioničku nastavu je djelomično ostvarena, otkazani su svi planirani izleti i ekskurzija učenika osmih razreda kao i škola u prirodi za učenike četvrtih razreda.

Učenici osmih razreda nisu sudjelovali u terenskoj nastavi u Vukovaru koja je zbog epidemiološke situacije otkazana.

**7. RAD S DAROVITIM UČENICIMA** (**dodatna nastava**)

U ovoj školskoj godini bile su organizirane grupe darovitih učenika iz matematike, hrvatskog jezika, povijesti, kemije, biologije, geografije, engleskog jezika, a učenici su sudjelovali na natjecanjima pod pokroviteljstvom MZO u organizaciji Agencije za odgoj i obrazovanje.

Učenici su postigli dobre rezultate na županijskim natjecanjima iz informatike i vjeronauka

**Nagrađeni učenici koji su na županijskim natjecanjima osvojili prva tri mjesta su**:

**-Informatika**

-1.mjesto u kategoriji Osnove informatike za 8.razrede –Una Ardalić

- 2.mjesto u kategoriji osnove informatike za 8.razrede- Ivor Muješić

-1.mjesto u kategoriji algoritmi-programski jezik Pyton i 2.mjesto u kategoriji

 digitalne kompetencije učenik Marko Zagorac ( mentorica Tajana Velikanja)

**Vjeronauk-3.mjesto** ekipa učenika Nora Brenko, Dario Zović i Lara Knežević

(mentorica Marina Šnobl).

**7.1.RAD SA SLABIJIM UČENICIMA** (**dopunska nastava**)

Dopunska nastava organizirana je za niže i više razrede iz Hrvatskog jezika, Matematike i Engleskog jezika, a za učenike viših razreda i Kemije. Dopunska nastava je djelomično realizirana. Zbog novonastale situacije s epidemijom COVID 19, učitelji su povremeno realizirali dopunsku nastavu on –line, a na kraju nastavne godine za učenike kojima je bila neophodna pomoć u savladavanju zadataka organizirana je dopunska nastava u školi s individualiziranim pristupom.

S rješenjem o primjerenom obliku školovanja školovalo se 23 učenika s teškoćama u razvoju. Veliku pomoć učenicima i učiteljima pružila je stručna suradnica socijalna pedagoginja Emina Laštrić, kao i 2 pomoćnika u nastavi. Tijekom nastave na daljinu socijalna pedagoginja svakodnevno je pružala pomoć i podršku učenicima u izvršavanju zadataka. Po povratku u školu pedagoginja Škole i socijalna pedagoginja pružale su pomoć učenicima s teškoćama kao i ostalim učenicima kojima je pomoć bila potrebna pri izvršavanju školskih obveza i pisanju zadaća.

**7.2. IZVANNASTAVNE AKTIVNOSTI**

U ovoj školskoj godini izvannastavne aktivnosti bile su mnogobrojne: mladi vrtlari, novinarska grupa, literarno-recitatorska, dramska grupa, veliki i mali zbor, klapa, folklorna grupa, knjižničarska grupa, plesna grupa, mladi tehničari, mali istraživači, mali matematičari, informatička grupa, glazbena radionica, mladi geografi, web grupa, Crveni križ, eko grupa, domaćinstvo, kreativno recitatorska radionica, stvaralačka radionica, likovna grupa, napredni jezičari, English club, humanitarci i sportska grupa.

Zbog epidemiološke situacije izvannastavne aktivnosti realizirane su djelomično.

Učenici naše škole sudjelovali su na županijskim sportskim natjecanjima i postigli dobre rezultate:

3.mjesto muška i ženska ekipa badminton voditeljica Danijela Štifanić Fioranti.

Ekipa Crvenog križa je aktivno sudjelovala u prikupljanju pomoći onima kojima je pomoć najpotrebnija na čelu s voditeljicom Ivom Maksić.a učenici su osvojili 1.mjesto na gradskom natjecanju Mladih Crvenog križa te su trebali sudjelovati na županijskom natjecanju koje je zbog epidemiološke situacije otkazano.

Proveli smo projekt Unicefa ,,Škole za Afriku,, organiziranjem humanitarne akcije na kojoj su učenici predstavili svoje radove (voditelj Nada Žunec) .

Učenici su također sudjelovali na brojnim manifestacijama, natjecanjima i natječajima pod pokroviteljstvom Grada Pule.

**7.3** Najbolje rezultate na natjecanju osnovnih škola u izradi informatičkih radova na temu,, **Pula moj grad,, -Radosna Pula** postigla je učenica 7.a Lara Knežević 1. mjesto u kategoriji digitalni crtež (mentorica Tajana Velikanja).

20 tak učenika naše škole bilo je uključeno u međunarodno natjecanje informatike i računalnog razmišljanja ,,Dabar, s mentoricom Tajanom Velikanja, a 6 naših učenika je ušlo u skupinu 10% najboljih natjecatelja u Hrvatskoj. (Nikša Kecman, Una, Ardalić ,Aleks Vareško, Lara Knežević, Bojana Mavsar i Jerko Petković).

Svake godine folklorna grupa Osnovne škole Stoja s voditeljicom Nerinom Štajner sudjeluje na Susretu folklornih grupa učenika koja se ove godine nije održala.

7.4. **OSTVARIVANJE SADRŽAJA REDOVNE NASTAVE**

U svim odgojno-obrazovnim područjima ostvareni su svi planirani sadržaji prema Školskom kurikulumu i Godišnjem planu i programu Škole.

7.5. **STRUČNI SURADNICI U ŠKOLI**

U školi rade stručni suradnici: pedagog, knjižničar, psiholog i edukacijski rehabilitator - socijalni pedagog.

U odgojno-obrazovni proces uključene su stručne suradnice, pedagoginja Škole, knjižničarka s punim radnim vremenom te socijalna pedagoginja – pola radnog vremena, a ostalo dopunjava u OŠ Veli Vrh i psihologinja s 15 sati, a ostatak radnog vremena dopunjava u OŠ Veruda i OŠ Centar.

7.6. **RAVNATELJ**

U svom radu ravnateljica je nastojala sve probleme rješavati u suradnji s učiteljima, stručnom službom, roditeljima, Vijećem roditelja, Vijećem učenika kao i Školskim odborom.

Ostvarena je uspješna suradnja i s ostalim institucijama van škole, posebno s Gradom Pula, Upravnim odjelom za društvene djelatnosti, Županijskim odjelom za odgoj i obrazovanje u Labinu, Uredom državne uprave u Pazinu, Mjesnim odborom Sv. Polikarp-Sisplac, MUP-om-Pula i Crvenim križem-Pula, TZ Pula kao i tvrtkom Calucem d.o.o.

7.7. **LJUDSKI FAKTOR**

Svoje obaveze učitelji su izvršavali na vrijeme i u cijelosti. Ove školske godine učitelji su bili dodatno opterećeni realizacijom on line nastave, pripremanjem sadržaja za nastavu, komunikacijom s učenicima i roditeljima koja je bila tijekom cijelog dana.

Komunikacija među djelatnicima je korektna, uvažavajuća i suradnička.

Potrebno je razvijati i jačati timski rad te zajedničkim aktivnostima doprinositi boljem radnom ozračju u školi.

7.8. **OCJENA USPJEŠNOSTI ODGOJNO-OBRAZOVNOG PROCESA**

Ova školska godina je unatoč zahtjevnim i nesvakidašnjim uvjetima rada uspješno završena. Odgojnim metodama učitelja postižemo zadovoljavajuće rezultate. Većina učenika korektnog je i kulturnog ponašanja.

Učitelji se redovito stručno usavršavaju sudjelovanjem na stručnim skupovima, županijskim aktivima i na taj način stječu nova znanja i kompetencije što rezultira kvalitetnijim odgojno-obrazovnim procesom. U nastavnom procesu uvode se različite nove istraživačke metode poučavanja.

Škola redovito provodi proces samovrednovanja kao pokazatelj uspješnosti vlastitog rada te kroz analizu prijedloga Tim za kvalitetu škole izrađuje Razvojni plan i određuje prioritetna područja razvoja s ciljem podizanja kvalitete škole.

 **8.** **MIŠLJENJA, ZAKLJUČCI, PRIMJEDBE, PRIJEDLOZI**

Potrebno je i dalje raditi na sprječavanju nasilja među djecom u školama kroz različite preventivne programe i edukaciju učenika, učitelja i roditelja te se uključiti i u nove projekte jer to motivira učitelje, učenike i roditelje na kvalitetniji i kreativniji rad.

U svjetlu iskustava zabrane upotrebe mobitela u školi ( osim u nastavne svrhe na traženje učitelja) u drugim zemljama Europe, kao i s obzirom na našu pozitivnu praksu od školske godine 2017./18. smatramo da bi trebalo i dalje nastaviti u istom pravcu. Upotreba mobitela dovodi učenike i učitelje u brojne sporne situacije, koje odvlače fokus s nastave a izvor je i Internetskog nasilja.

Bilo bi potrebno uskladiti planove i programe predmeta u višim razredima kako bi se bolje organizirala korelacija među predmetima.

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_

 Zdenka Perović, prof.